cyanic-selkie/wikianc huggingface dataset:
বেতিয়ারা শহীদ দিবস
৮)শহীদ মোহাম্মদ সফি উল্ল্যা
মাত্র ১৪ বছর বয়সে দেশকে ভালোবেসে মোহাম্মদ শফিউল্লাহ ১৯৭১ সালের কাউকে কিছু না বলে মুক্তিযুদ্ধে অংশগ্রহণের উদ্দেশ্যে ভারতের ত্রিপুরায় চলে যান। তার তিন ভাইয়ের মধ্যে ছোট ভাই আহছানউল্লাহ কামাল ছাড়া বাকী দুই ভাই মোহাম্মদ রহিমউল্লাহ আর মোহাম্মদ শহিদউল্লাহ বাবুল আজ প্রয়াত। আদরের দু’বোন মাসকুরা বেগম আর জান্নাতুল ফেরদৈাস আজও তার কথা বলতে গিয়ে আবেগাক্রান্ত হয়ে যান।
বেতিয়ারায় বিশেষ গেরিলা বাহিনীটির অগ্রগামী গেরিলা দলের সদস্য হিসেবে পাকবাহিনীর আক্রমণের মুখে শহীদ নিজামউদ্দিন আজাদের সাথে যাঁরা পাকিস্তানি বাহিনীর বিপক্ষে প্রতিরোধ ব্যূহ রচনা করেন, তিনি তাঁদের অন্যতম। শত্রু বাহিনীর সাথে যুদ্ধের একপর্যায়ে আহতাবস্থায় শত্রু বাহিনী তাঁকে বেয়নেট দিয়ে খুঁচিয়ে খুঁচিয়ে হত্যা করে। অসীম সাহসে লড়াই করতে করতে কুমিল্লার চৌদ্দগ্রামের বেতিয়ারায় সাহসী এই বীর সন্তান কিশোর মুক্তিযোদ্ধা মোহাম্মদ শফিউলল্লাহ আরো ৮ জন সহযোদ্ধার সাথে শহীদ হন।
আলাইরপুর-কাজীরহাট পাবলিক উচ্চ বিদ্যালয়ে (বর্তমান শহীদ আমানুল্লাহ) তার একটি ছবি ছিল। কিন্তু ২০০০ সালে স্বাধীনতাবিরোধী শক্তি ক্ষমতায় এসে বিদ্যালয়টির কার্যক্রম বন্ধ করে দেওয়ায় বিদ্যালয়টির স্থানান্তর করার সময় তার সমস্ত স্মৃতি নষ্ট হয়ে যায়। সময়োচিত উদ্যোগের অভাবে হারিয়ে গেছে তার শেষ চিহ্নটুকু আর তার সুজন মহিউদ্দীন মহিমের নেতৃত্বে তার জন্য পূর্ব আলাইরপুর গ্রামে গড়ে উঠা ‘শহীদ মোহাম্মদ শফিউল্লাহের স্মৃতি পাঠাগার’ আজ প্রায় বন্ধের মুখে। রজবুন্নেসা আজো আকুল হয়ে তার শফিউল্লাহকে খোঁজেন, ডুকরে কেঁদে উঠেন তার কিশোর সন্তানের জন্য।
(৯)শহীদ আব্দুল কাদের
শহীদ আব্দুল কাদের ছিলেন কুমিল্লা জেলার চৌদ্দগ্রাম উপজেলার গুণবতী স্টেশনের নিকটবর্তী সাতবাড়িয়া গ্রামের সন্তান। ১৯৭১ সালে তিনি সক্রিয়ভাবে মুক্তিযুদ্ধে অংশগ্রহণ করেন। এসময় তিনি ভারতে ট্রেনিং প্রাপ্ত হাজার হাজার মুক্তিযোদ্ধাকে দেশের অভ্যন্তরে রণক্ষেত্রে নিরাপদে পৌঁছে দেয়ার দায়িত্ব পালন করেন। মুক্তিযুদ্ধে গেরিলা বাহিনীকে স্বদেশে পৌঁছে দেয়ার সময় কুমিল্লার বেতিয়ারায় পাক সেনাদের সাথে সম্মুখ সমরে শহীদ হন।
তার স্ত্রী আমেনা খাতুন তাঁদের একমাত্র মেয়ে হালিমা বেগমের সাথে বর্তমানে গুণবতী গ্রামে বসবাস করেন আর একমাত্র ছেলে মো. এয়াকুব যিনি পেশায় একজন ট্রাক চালক, চট্টগ্রামে বসবাস করেন।
বেতিয়ারায় বিশেষ গেরিলা বাহিনীটির অগ্রগামী গেরিলা দলের পথপ্রদর্শক হিসেবে পাকবাহিনীর আক্রমণের মুখে শহীদ নিজামউদ্দিন আজাদের সাথে যাঁরা পাকিস্তানি বাহিনীর বিপক্ষে প্রতিরোধ ব্যূহ রচনা করেন, তিনি তাঁদের অন্যতম। শত্রু বাহিনীর সাথে যুদ্ধের একপর্যায়ে শত্রুর সাথে অসীম সাহসে লড়াই করতে করতে কুমিল্লার চৌদ্দগ্রামের বেতিয়ারায় চৌদ্দগ্রামের সাহসী এই বীর শহীদ হন। থাম্ব
তিনি পেশায় একজন কৃষক ছিলেন এবং তার কোন ছবির সন্ধান আজো পাওয়া যায়নি।
সুচরিত চৌধুরী
সুচরিত চৌধুরী প্রথিতযশা কথাসাহিত্যিক হিসেবে সুপরিচিত। কাব্য ও সঙ্গীত জগতেও তার বিচরণ ছিল। তবে তিনি কথাসাহিত্যিক হিসেবেই প্রতিষ্ঠিত ও স্বীকৃত হয়েছেন।
প্রাথমিক জীবন
সুচরিত চৌধুরীর জন্ম ১৯৩০ সালের ২১ জানুৃয়ারি চট্টগ্রাম জেলার বোয়ালখালীতে। তার বাবা আশুতোষ চৌধুরী ছিলেন কলকাতা বিশ্ববিদ্যালয় এর লোকগীতিকা সংগ্রাহক। সুচরিত এর প্রাতিষ্ঠানিক শিক্ষা বলতে চট্টগ্রাম কলেজিয়েট স্কুল থেকে ম্যাট্রিক পাশ। মূলত এসব বিষয়ে তার তেমন আগ্রহ ছিল না।
কর্মজীবন
সুচরিত চৌধুরী করাচি থেকে প্রকাশিত সাপ্তাহিক দিগন্ত পত্রিকার সম্পাদনা ও প্রকাশনার কাজে যুক্ত ছিলেন। এছাড়াও তিনি জড়িত ছিলেন চট্টগ্রাম থেকে প্রকাশিত সাপ্তাহিক রেনেসাঁ, মাসিক উদয়ন ও মাসিক সীমান্ত পত্রিকার সাথে। প্রতিষ্ঠাকাল থেকেই তিনি চট্টগ্রাম বেতারের নিয়মিত শিল্পী ছিলেন।
সাহিত্যকর্ম
তার বাবার প্রভাব এবং পারিবারিক সাহিত্য ও সাংস্কৃতিক পরিমণ্ডল তাকে সাহিত্যানুরাগী করে তোলে। বাঁশী, সঙ্গীত আর সাহিত্য এই তিন ভুবনেই নিজেকে উৎসর্গ করেছিলেন তিনি। তবে বাঁশী বাজানেোর প্রতি ছিল প্রবল অনুরাগ। সুচরিতের রচনায় নিম্ন ও মধ্যবিত্ত মানুষদের দৈনন্দিন জীবনাচার, বেদনা, অনুরাগ, দ্রোহ ও আর্তি প্রাঞ্জল আর নিরাভরণ ভাষায় জীবন্তরূপ পেয়েছে।
মৃত্যু
সুচরিত চৌধুরী ১৯৯৪ সালের ৫ জানুয়ারি মারা যান।
১৬ ভায়াথিনিলে
১৬ ভায়াথিনিলে (பதினாறு வயதினிலே) হচ্ছে ১৯৭৭ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন পি ভারতীরাজা। চলচ্চিত্রটিতে কমল হাসান, শ্রীদেবী এবং রজনীকান্ত মুখ্য ভূমিকায় অভিনয় করেছিলেন। সহকারী চরিত্রে ছিলেন গান্থিমাথি, সত্যজিৎ এবং গৌন্দমণি। চলচ্চিত্রটির কাহিনী মূলত মাইয়িল (শ্রীদেবী)কে নিয়ে যে একটি ১৬ বছর বয়সী বিদ্যালয়ে যাওয়া কিশোরী, তার জীবনে ঘটা বিভিন্ন ঘটনা নিয়েই চলচ্চিত্রটি। ভারতীরাজা পরিচালিত এই ১৬ ভায়াথিনিলেই ছিলো প্রথম চলচ্চিত্র।
চলচ্চিত্রটির শিরোনাম প্রথমে 'মাইয়িল' রাখা হবে ভাবা হয়েছিলো এবং জাতীয় চলচ্চিত্র উন্নয়ন কর্পোরেশন চলচ্চিত্রটির খরচ বহন করবে বলে সিদ্ধান্ত নেওয়া হয়েছিলো। তবে ন্যাশনাল ফিল্ম ডেভেলপমেন্ট কর্পোরেশনের কর্তৃপক্ষ চলচ্চিত্রটির খরচ বহন না করতে চাইলে চলচ্চিত্রটি প্রযোজনার কাজ এস এ রাজকান্নুর হাতে আসে যিনি তার প্রযোজনা প্রতিষ্ঠান 'শ্রী আম্মান ক্রিয়েশন্স' দ্বারা চলচ্চিত্রটি প্রযোজনা করেন এবং সঙ্গে চলচ্চিত্রটির শিরোনামও বদলানো হয়। ১৬ ভায়াথিনিলে স্বল্প বাজেটের তামিল ভাষার প্রথম চলচ্চিত্র ছিলো যেটি কোনো স্টুডিওর বাইরে দৃশ্যায়িত হয়, আগে তামিল চলচ্চিত্রের শুটিং মূলত চেন্নাই শহরের (তখন মাদ্রাজ) বিভিন্ন স্টুডিওতে করা হতো যদিও ১৯৬০-এর দশকের বড়ো বাজেটের চলচ্চিত্রগুলোর দৃশ্যায়ন স্টুডিওর বাইরে করা হতো যেগুলোতে শিবাজি গণেশনের মতো বড়ো অভিনেতা থাকতেন। চলচ্চিত্রটির গানগুলোর সুর এবং আবহ সঙ্গীত পরিচালনার দায়িত্বে ছিলেন ইলাইয়ারাজা। সিনেমাটোগ্রাফি করেছিলেন পি এস নিবাস, সংলাপ লেখেছিলেন পি কালাইমণি।
কমল হাসন প্রতিবন্ধী চরিত্রে অভিনয়ের জন্য ফিল্মফেয়ার সেরা অভিনেতা পুরস্কার - তামিল পেয়েছিলেন, এটি ছাড়াও তাকে শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কারে ভূষিত করা হয়েছিলো।
ক্যালকুলেট লিনাক্স
ক্যালকুলেট লিনাক্স(Calculate Linux) করপোরেট পরিবেশে নিয়োজনের জন্যে ডিজাইনকৃত একটি জেন্টু-ভিত্তিক অপটিমাইজড লিনাক্স ডিস্ট্রিবিউশন।
ক্যালকুলেট লিনাক্স পাঁচটি ভিন্ন সংস্করণে পাওয়া যায়: ক্যালকুলেট লিনাক্স ডেস্কটপ (সিএলডি), ক্যালকুলেট ডিরেক্টরি সার্ভার (সিডিএস), ক্যালকুলেট লিনাক্স স্ক্র‍্যাচ (সিএলএস), ক্যালকুলেট স্ক্র‍্যাচ সার্ভার (সিএসএস) এবং ক্যালকুলে লিনাক্স কনটেইনার (সিএলসি)।
সবগুলো সংস্করণের জন্যেই বুটেবল লাইভ সিডি রয়েছে।
শেখ জামাল স্টেডিয়াম
শেখ জামাল স্টেডিয়াম (পূর্বনাম ফরিদপুর স্টেডিয়াম) বাংলাদেশের ফরিদপুর শহরের স্বাধীনতা চত্বরের কাছে অবস্থিত একটি ক্রিকেট এবং ফুটবল স্টেডিয়াম। ২০০০ সাল থেকে এটি প্রথম শ্রেণীর ক্রিকেট স্টেডিয়াম হিসেবে ব্যবহৃত হচ্ছে, এখানে প্রথম শ্রেণীর ঘরোয়া খেলা হয়ে থাকে।
ইতিহাস
১৯৫৬ সালে ‘ফরিদপুর স্টেডিয়াম’ প্রতিষ্ঠিত হয়। তৎকালীন সিএসপি এ এফ রহমান স্টেডিয়ামটির উদ্বোধন করেন। ২০১৩-১৪ সালে প্রায় ১০ কোটি টাকা ব্যয়ে ১,৮০০ ফুট গ্যালারি, পাকা ড্রেন, বেড়া ও মাঠ ভরাটের কাজসহ স্টেডিয়ামটির বিভিন্ন উন্নয়নমূলক কাজ করা হয়। ২০১৪ সালে স্টেডিয়ামটির নাম পরিবর্তন করে শেখ জামাল স্টেডিয়াম রাখা হয়।
পূর্ব মেদিনীপুর জেলা
thumb|পূর্ব মেদিনীপুর জেলার মহকুমা পূর্ব মেদিনীপুর জেলা পশ্চিমবঙ্গের মেদিনীপুর বিভাগের একটি জেলা। এই জেলার উত্তরে পশ্চিম মেদিনীপুর ও হাওড়া জেলা; পূর্বে হুগলি নদী ও দক্ষিণ চব্বিশ পরগনা জেলা; দক্ষিণে বঙ্গোপসাগর এবং পশ্চিমে পশ্চিম মেদিনীপুর ও ওড়িশা রাজ্য।
ইতিহাস
২০০২ সালের ১ জানুয়ারি অবিভক্ত মেদিনীপুর জেলার তমলুক, হলদিয়া, কাঁথি ও এগরা নিয়ে পূর্ব মেদিনীপুর জেলা গঠিত হয়। ভারতের স্বাধীনতা সংগ্রামে এই অঞ্চলের ভূমিকা অত্যন্ত উজ্জ্বল। সাম্প্রতিককালে নন্দীগ্রাম গণহত্যার পরিপ্রেক্ষিতে এই জেলা আবার সংবাদ শিরোনামে এসেছে।
অর্থনীতি
পূর্ব মেদিনীপুর জেলা কৃষি ও শিল্প দুই ক্ষেত্রেই যথেষ্ট অগ্রসর। এই জেলায় অবস্থিত হলদিয়া শিল্পাঞ্চল দেশের অন্যতম গুরুত্বপূর্ণ একটি শিল্পাঞ্চল। এই জেলার দিঘা, মান্দারমনি, তাজপুর - সমুদ্রসৈকতগুলি পর্যটকদের কাছে বিশেষ আকর্ষণীয়।
ভ্রমণব্যবস্থা
পূর্ব মেদিনীপুর জেলার উপকূলীয় অঞ্চল হুগলি নদীর মুখোমুখি। উপকূলবর্তী ভূ-প্রকৃতি, মৌসুমি, গ্রামীণ এবং ঐতিহ্য বৈচিত্র্যের সাথে এটি তার সাধারণ উপকূলভূমি এবং গ্রামাঞ্চলে পর্যটনের সম্ভাবনাকে উপলব্ধি করে। এই জেলার বিখ্যাত পর্যটন কেন্দ্রগুলি:
তমলুক (তাম্রলিপ্ত)
তামলুক, পূর্ব মেদিনীপুর জেলার জেলা সদর এবং এটি রুপনারায়ণ নদীর তীরে অবস্থিত একটি জনপ্রিয় পিকনিক স্পট। অন্যান্য স্থান হল:
দেবী বর্গভীমা মন্দিরটি ১১৫০ বৎসরের প্রাচীন কালি মন্দির এবং এটি ৫১ শক্তিপিঠের মধ্যে একটি। পুরাণের মতে, সতি / পার্বতির বাম পায়ের গোরলি এখানে পড়ে ছিল। যখন ভগবান শ্রী বিষ্ণু,ভগবান শিবকে শান্ত করার জন্য মাতা পার্বতির পবিত্র দেহকে বিভিন্ন টুকরো কেটেছিলেন।
তমলুকের প্রত্নতাত্ত্বিক জাদুঘরটি অবশ্যই অবশ্যই দেখতে হবে। এখানে তাম্র (তাম্র) যুগের প্রত্নবস্তু রয়েছে এবং গ্রীক শিলালিপিগুলিতে একটি তম্রলিপ্ত সংরক্ষণ করেছে। এটি বাংলার ঐতিহাসিক ঐতিহ্য সংরক্ষণ করে।
তমলুকে দেখার জন্য রক্ষীত বাটি আরেকটি গুরুত্বপূর্ণ স্থান। ঊনবিংশ শতাব্দীর প্রারম্ভে সেই সময়ে বিপ্লবী দল অনুশীলন সমিতি এবং গুপ্ত সমিতির একটি গোপন কেন্দ্র হিসেবে এটি বিখ্যাত ছিল। তমলুক শহরে আরও অনেক প্রাচীন মন্দির রয়েছে, যেমন-, জগন্নাথ মন্দির, হরি মন্দির, মহাপ্রভু মন্দির, রাম জী মন্দির, রাজবাড়ী মন্দির ইত্যাদি।
পাঁশকুড়া-এটি পূর্ব মেদিনীপুরের অন্যতম পৌরশহর। ব্রিটিশকাল থেকেই এই শহর ব্যবসা বাণিজ্যের স্থান।পাঁশকুড়া রেলস্টেশন যোগাযোগব্যবস্থার কেন্দ্রবিন্দু।পাঁশকুড়া সারা পশ্চিমবঙ্গের তথা ভারতের ফুলচাষের অন্যতম স্থান।
মহিষাদল
মহিষাদল তমলুক শহরে থেকে মাত্র ১৬ কিমি দূরে অবস্থিত। এখানে মহিষাদল রাজবাড়ি এবং যাদুঘর পরিদর্শন করতে পারে পর্যটকেরা। গেঁওখালি মহিষাদল থেকে ৮ কিলোমিটার দূরে অবস্থিত, এটি তিনটি নদীর সংযোগ (মোওনানা), যা একটি নিখুঁত পিকনিক স্পট।।
দিঘা
দিঘা পূর্ব মেদিনীপুর জেলার একটি সমুদ্র সৈকত শহর এবং বঙ্গোপসাগরের উত্তর দিকে, পশ্চিমবঙ্গের সবচেয়ে জনপ্রিয় সমুদ্রতীরবর্তী পর্যটন কেন্দ্র। দিঘা সৈকত জন্য বিখ্যাত। দীঘা পরিদর্শনে প্রতি বছর হাজার হাজার পর্যটক আসে।
দিঘার প্রকৃত নাম বীরকুল যা অষ্টাদশ শতকের শেষভাগে অবিস্কৃত হয়। ভাইসরয় ওয়ারেন হেস্টিংস এর লেখা একটি চিঠিতে এটিকে 'প্রাচ্যের ব্রাইটন' বলে উল্লিখিত দেখা যায়। ১৯২৩ সালে জন ফ্রাঙ্ক স্মিথ নামে এক ব্রিটিশ ভ্রমণকারী এখানকার সৌন্দর্যে মুগ্ধ হয়ে দিঘায় বসবাস শুরু করেন। তার লেখালেখির ফলে দীঘা সম্পর্কে মানুষের আগ্রহ বৃদ্ধি পায়। ভারতের স্বাধীনতার পর তিনি পশ্চিমবঙ্গের তৎকালীন মুখ্যমন্ত্রী শ্রী ডঃ বিধানচন্দ্র রায়কে উৎসাহ দেন এখানে পর্যটন সুবিধা বৃদ্ধি করতে।
মন্দারমণি
মন্দারমণি হল কালিন্দি গ্রাম পঞ্চায়েতের অধীনে বঙ্গোপসাগরের তীরে একটি ছোট সমুদ্র সৈকত। মন্দারমণি চওলখলা বাস স্টপ থেকে দীঘা-কাঁথি সড়ক থেকে মাত্র ১৪ কিলোমিটার দূরে অবস্থিত। এটি একটি মাছ ধরার ছোট আশ্রয় কেন্দ্র বা ছোট মৎস বন্দর এবং একটি দ্রুত উন্নয়নশীল পর্যটক স্থান।
হলদিয়া
হলদিয়া, পূর্ব মেদিনীপুরের একটি শহর এবং একটি পৌরসভা। এটি হলদি ও হুগলি নদীর মুখোমুখি কলকাতা থেকে প্রায় ৫০ কিলোমিটার দক্ষিণ-পশ্চিমে অবস্থিত। এটি কলকাতার জন্য একটি প্রধান বাণিজ্য বন্দর হিসাবে উন্নত করা হচ্ছে, বিশেষ করে বৃহৎ কার্গোগুলির জন্য।
গ্রেগ ব্লিউয়েট
গ্রিগরি স্কট ব্লিউয়েট (Greg Blewett; জন্ম: ২৯ অক্টোবর, ১৯৭১) দক্ষিণ অস্ট্রেলিয়ার অ্যাডিলেডে জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৫ থেকে ২০০০ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া এবং ইংরেজ কাউন্টি ক্রিকেটে ইয়র্কশায়ার, নটিংহ্যামশায়ার, কেন্ট ও সারে দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন ‘ব্লিউই’ ডাকনামে পরিচিত গ্রেগ ব্লিউয়েট।
প্রথম-শ্রেণীর ক্রিকেট
১৯৭০-এর দশকে সাউথ অস্ট্রেলিয়ার পক্ষে প্রতিনিধিত্বকারী বব ব্লিউয়েটের সন্তান তিনি। ১৯৯০ সালে এআইএস অস্ট্রেলিয়ান ক্রিকেট একাডেমি থেকে বৃত্তিলাভ করেন তিনি। ১৯৯১-৯২ মৌসুমে গ্রেগ ব্লিউয়েটের প্রথম-শ্রেণীর খেলোয়াড়ী জীবনের সূত্রপাত ঘটে। ১৯৯১-৯২ মৌসুমে শেফিল্ড শিল্ড ও ওয়ান ডে ঘরোয়া প্রতিযোগিতায় অংশগ্রহণকারী সাউথ অস্ট্রেলিয়া দলের সদস্যরূপে ঘরোয়া ক্রিকেটে খেলতে থাকেন। ১৯৯৪-৯৫ মৌসুমে বিশ্ব সিরিজ কাপ প্রতিযোগিতা চলাকালীন অস্ট্রেলিয়া এ দলের সদস্যরূপে আন্তর্জাতিক ক্রিকেটে অভিষেক ঘটে তার। এ প্রতিযোগিতায় অস্ট্রেলিয়ার সাবেক ফাস্ট বোলার ক্রেগ ম্যাকডারমটের বোলিং প্রতিহত করে ব্যাটিং নৈপুণ্য প্রদর্শন করেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে ৪৬ টেস্ট ও ৩২টি একদিনের আন্তর্জাতিকে অংশগ্রহণ করেছেন গ্রেগ ব্লিউয়েট। ২৬ জানুয়ারি, ১৯৯৫ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৪ মার্চ, ২০০০ তারিখে ওয়েলিংটনে স্বাগতিক নিউজিল্যান্ডের বিপক্ষে সর্বশেষ টেস্টে অংশ নেন তিনি।
জানুয়ারি, ১৯৯৫ সালে অস্ট্রেলিয়ার পক্ষে টেস্ট ক্রিকেটে অভিষেক ঘটে তার। দক্ষিণ অস্ট্রেলিয়ার অ্যাডিলেড ওভালে সফররত ইংল্যান্ড দলের বিপক্ষে ঐ টেস্টে সেঞ্চুরি করার কৃতিত্ব দেখান। এরপর নিজস্ব দ্বিতীয় খেলায় পার্থের ওয়াকা গ্রাউন্ডে আবারো সেঞ্চুরি হাঁকান। ১৯৯৭ সালে ইংল্যান্ডের এজবাস্টন টেস্টে সেঞ্চুরি করেন। এরফলে, অ্যাশেজের প্রথম তিন টেস্টে তিনটি সেঞ্চুরি করার অধিকারী হন।
এছাড়াও, জাতীয় দলের সদস্যরূপে একদিনের আন্তর্জাতিকে প্রতিনিধিত্ব করেছেন গ্রেগ ব্লিউয়েট। স্বর্ণালী সময়ে তিনি আক্রমণাত্মকধর্মী ব্যাটিং উপহার দিতে সচেষ্ট হতেন। ফাস্ট বোলার কিংবা স্পিন বোলার উভয়েই তার হাতে নাকানিচুবানির শিকার হতো। স্কয়ার অঞ্চলে তিনি অধিক সক্রিয় ছিলেন। নিজ মাঠ অ্যাডিলেড ওভালে স্কয়ার বাউন্ডারীর দূরত্ব কম থাকায় তিনি অধিক রান সংগ্রহ করতে পেরেছিলেন। এছাড়াও, মিডিয়াম পেস বোলার হিসেবেও কার্যকর ভূমিকা রাখতেন। গড়ে তিনি ১২৫ কিলোমিটার বেগে বোলিং করতে পারতেন।
জোহেন্সবার্গে স্বাগতিক দক্ষিণ আফ্রিকার বিপক্ষে নিজস্ব সর্বোচ্চ টেস্ট শতরান ২১৪ করেন। সাবেক দলীয় সঙ্গী ও দলনেতা স্টিভ ওয়াহ’র সাথে জুটি গড়ে এ রানগুলো তুলেছিলেন। এ জুটি ৩৮৫ রান তুলেছিল ও পুরো দিনটিই উইকেট না হারিয়ে সংগ্রহ করে।
right|300px|thumb|গ্রেগ ব্লিউয়েটের টেস্ট ক্রিকেটে ব্যাটিংয়ের লেখচিত্র। ব্যাটসম্যান হিসেবে অসাধারণ হলেও স্পিন বোলিংয়ের বিপক্ষে তাকে বেশ বেগ পেতে হয়। সাবেক পাকিস্তানি বোলার মুশতাক আহমেদ ও ভারতীয় ক্রিকেটার অনিল কুম্বলের বলে বেশ কয়েকবার আউট হন। আন্তর্জাতিক ক্রিকেটের প্রথম বছরটি দূর্দান্তভাবে অতিবাহিত করলেও ১৯৯৫-৯৬ মৌসুমে সফরকারী পাকিস্তান দলের বিপক্ষে মুশতাক আহমেদের লক্ষ্যবস্তুতে পরিণত হন। মুশতাকের ঘূর্ণায়মান বোলিং সঠিকভাবে মোকাবেলা করতে পারেননি। তিনি ক্রমাগত লেগ বিফোর উইকেট কিংবা বোল্ড হচ্ছিলেন। ফলশ্রুতিতে, রিকি পন্টিংকে তার স্থলাভিষিক্ত করা হয়। তবে, ১৯৯৬ সালে পন্টিংয়ের খেলার মান দূর্বলতর হতে থাকলে তিনি পুনরায় দলে নিজস্থান দখল করেন।
ভারত গমন, ১৯৯৮
১৯৯৯ থেকে ২০০৪ সাল পর্যন্ত অস্ট্রেলিয়ার অধিনায়কের দায়িত্বে থাকা স্টিভ ওয়াহ মন্তব্য করেন যে, গ্রেগ ব্লিউয়েটের রক্ষণাত্মক ভঙ্গীমায় খেলা প্রদর্শনে ত্রুটি ছিল। বল মোকাবেলাকালে ব্যাট ও প্যাডের মধ্যে ফাঁক সৃষ্টি করতেন। টেস্ট ও একদিনের আন্তর্জাতিকে তার গড় ছিল যথাক্রমে ৩৪ ও ২০। এর মাধ্যমেও তার এ ব্যর্থতার চিত্র তুলে ধরে। শৃঙ্খলার অভাব ও অতিরিক্ত আত্মবিশ্বাসই এর জন্যে দায়ী।
অবসর
পেশাদারী পর্যায়ের ক্রিকেট খেলা থেকে অবসর গ্রহণের পর ধারাভাষ্যকর্মকে বেছে নেন গ্রেগ ব্লিউয়েট। ডিসেম্বর, ২০১৩ সালে ফেয়ারফ্যাক্স রেডিও নেটওয়ার্কের (এফআরএন) ধারাভাষ্য দলের সদস্যরূপে মনোনীত হন। এরফলে নেটওয়ার্ক স্টেশন বিশেষতঃ থ্রিএডব্লি মেলবোর্ন, টুইউই সিডনি, ফোরবিসি ব্রিসবেন, সিক্সপিআর পার্থ ও ডিজিটাল রেডিওতে টেস্ট খেলা, একদিনের আন্তর্জাতিক, বিগ ব্যাশ লীগ (বিবিএল) ও টি২০ আন্তর্জাতিকে সম্প্রচারকর্মে সাথে জড়িত হন। ২০১৮ সালে টেস্ট ক্রিকেট ও বিগ ব্যাশ লীগের খেলা সম্প্রচারের জন্যে সেভেন নেটওয়ার্কে যুক্ত হন।
গ্রেগ ব্লিউয়েটকে ২০১৪ সালে জিম্বাবুয়েতে একদিনের ত্রি-দেশীয় সিরিজে অস্ট্রেলিয়ার ফিল্ডিং পরামর্শক হিসেবে মনোনীত করা হয়। এরপর ২০১৪-১৫ মৌসুমে সংযুক্ত আরব আমিরাতে পাকিস্তানের বিপক্ষে এ দায়িত্বে ছিলেন। ২০১৪ সালে তৃতীয় পর্যায়ের কোচিং প্রশিক্ষণ সম্পন্ন করেন ও অস্ট্রেলিয়া এ দল ও ব্রিসবেনভিত্তিক ন্যাশনাল ক্রিকেট পারফরম্যান্স সেন্টারে ন্যাশনাল পারফরম্যান্স স্কোয়াডে কাজ করেন।
ব্যক্তিগত জীবন
ব্যক্তিগত জীবনে বিবাহিত তিনি। অ্যাডিলেডের বেতার ব্যক্তিত্ব জোডি ব্লিউয়েটের সাথে প্রথম পরিণয়সূত্রে আবদ্ধ হন। এ দম্পতির এক কন্যা ছিল। ২০১৪ সালে ক্যাথরিন র‍্যাপটোপোলসের সাথে দ্বিতীয়বার বৈবাহিক সম্পর্ক স্থাপন করে। এ সংসারে স্যামুয়েল হিউ নামীয় এক পুত্র সন্তান রয়েছে।
কোচবিহার জেলা
কোচবিহার জেলা পশ্চিমবঙ্গের উত্তরাঞ্চলের জলপাইগুড়ি বিভাগের একটি জেলা। আয়তনের হিসেবে এটি রাজ্যের ত্রয়োদশ এবং জনসংখ্যার হিসেবে ষোড়শ বৃহত্তম জেলা। এই জেলার উত্তরে পশ্চিমবঙ্গের আলিপুরদুয়ার ও জলপাইগুড়ি জেলা; দক্ষিণে বাংলাদেশের রংপুর বিভাগ; পূর্বে অসমের ধুবড়ী জেলা এবং পশ্চিমে জলপাইগুড়ি জেলা ও বাংলাদেশের রংপুর বিভাগ অবস্থিত।
বর্তমান কোচবিহার জেলা অতীতে বৃহত্তর কামরূপ রাজ্যের অন্তর্গত ছিল। ১৭৭২ সালে কোচবিহার রাজ্য ব্রিটিশ ভারতের একটি করদ রাজ্যে পরিণত হয়। ১৯৪৯ সালে কোচবিহারের তদনীন্তন রাজা জগদ্দীপেন্দ্র নারায়ণ ভূপবাহাদুর রাজ্যটিকে ভারত অধিরাজ্যের হাতে তুলে দেন। ১৯৫০ সালে কোচবিহার পশ্চিমবঙ্গের একটি জেলায় পরিণত হয়।
ইতিহাস
thumb|left|কোচবিহারের রাজপ্রতীক বর্তমান কোচবিহার জেলাটি অতীতে বৃহত্তর কামরূপ রাজ্যের অন্তর্গত ছিল। কামরূপের রাজধানী দ্বিধাবিভক্ত হলে কোচবিহার ‘কামতা’-র অন্তর্গত। সপ্তদশ শতাব্দীর মধ্যভাগে রচিত শাহজাহাননামা গ্রন্থে কোচবিহার নামটির উল্লেখ পাওয়া যায়। অষ্টাদশ শতাব্দীতে মেজর রেনেলের মানচিত্রে কোচবিহার ‘বিহার’ নামে উল্লিখিত হয়। ১৭৭২ সালে ভুটানের সঙ্গে সংঘর্ষের জেরে কোচবিহার-রাজ ধৈর্যেন্দ্র নারায়ণ ও ওয়ারেন হেস্টিংসের মধ্যে একটি চুক্তি সাক্ষরিত হয়। এই চুক্তির ফলে কোচবিহার ব্রিটিশদের একটি করদ রাজ্যে পরিণত হয়। ১৭৭৩ সালে ব্রিটিশ ইস্ট ইন্ডিয়া কোম্পানির সঙ্গে একটি চুক্তির মাধ্যমে রাজ্যটি "কোচ বিহার" নামে পরিচিত হয় এবং এর রাজধানীর নাম হয় "বিহার ফোর্ট"। উল্লেখ্য, "কোচবিহার" শব্দটির অর্থ "কোচ জাতির বাসস্থান"। কোচবিহার গেজেট অনুযায়ী, মহারাজার আদেশ অনুযায়ী রাজ্যের সর্বশেষ নামকরণ হয় "কোচবিহার"।
১৯৪৯ সালের ২৮ অগস্ট রাজা জগদ্দীপেন্দ্র নারায়ণ কোচবিহার রাজ্যকে ভারতীয় অধিরাজ্যের হাতে তুলে দেন। এই বছর ১২ সেপ্টেম্বর থেকে কোচবিহার ভারতের কমিশনার শাসিত প্রদেশে পরিণত হয়। ১৯৫০ সালের ১ জানুয়ারি ১৯৩৫ সালের ভারত শাসন আইনের ২৯০ক ধারা বলে কোচবিহার পশ্চিমবঙ্গ রাজ্যের একটি জেলায় পরিণত হয়।
ভূগোল
সমগ্র কোচবিহার জেলাটি উত্তরবঙ্গ সমভূমির অন্তর্গত। জেলার প্রধান নদনদীগুলি দক্ষিণ-পূর্বাঞ্চলের সামান্য ঢাল বরাবর প্রবাহিত হয়েছে। এখানকার ভূভাগ উঁচুনিচু। কোনো কোনো অঞ্চল এতটাই নিচু যে বর্ষাকালে নদীর দুকূল ছাপিয়ে বন্যা দেখা দেয়। জেলার উচ্চভূমি অঞ্চলটি শীতলকুচি ব্লকের লালবাজারে ও নিম্নভূমি অঞ্চলগুলি দিনহাটা মহকুমায় অবস্থিত। এই জেলায় কোনো পাহাড় বা পর্বত নেই। তবে বিভিন্ন এলাকায় একাধিক বিশালাকার ঝিল দেখতে পাওয়া যায়।
নদ-নদী
কোচবিহার জেলার ছয়টি প্রধান নদী হল তিস্তা, জলঢাকা, তোর্সা, কালজানি, রায়ডাক ও গদাধর। এই নদীগুলি উত্তর-পশ্চিম থেকে দক্ষিণ-পূর্বে প্রবাহিত। হিমালয় থেকে উৎপন্ন এই নদীগুলি জলপাইগুড়ি জেলার পশ্চিম ডুয়ার্স অঞ্চল থেকে কোচবিহার জেলায় প্রবেশ করেছে। কেবল মাত্র গুম্মন নদটি ডুয়ার্স থেকে উৎপন্ন। কোচবিহারের মধ্য দিয়ে প্রবাহিত হয়ে বাংলাদেশের রংপুর বিভাগে প্রবেশ করে শেষে ব্রহ্মপুত্রের সঙ্গে মিলিত হয়েছে এইসব নদী। নদীগুলির পাড় উঁচুনিচু ও নদীতল বালুকাময়। বড়ো নদীগুলিতে প্রচুর পরিমাণে বোল্ডার দেখা যায়। বর্ষাকালে বন্যা, নদীপাড় ক্ষয় ও মৃত্তিকাক্ষয় দেখা যায়। গ্রীষ্মকালে তিস্তা ছাড়া অন্য নদীগুলিতে বিশেষ জল থাকে না। জেলার অন্যান্য নদীগুলির মধ্যে শানিয়াজান, বুটামারা, মাতাঙ্গণ, কুমনাই, গিলান্ডি, ডুডুয়া, মুজনাই, ডোলং প্রভৃতি উল্লেখযোগ্য। বারংবার নদীখাত পরিবর্তনের ফলে পরিত্যক্ত নদীখাতগুলি কালক্রমে ঝিল বা বিলে পরিণত হয়। এই ঝিলগুলি বৃষ্টির জলে পুষ্ট। এখানে মৎসচাষ করা হয় এবং সেচের জল পাওয়া যায়। জেলার উল্লেখযোগ্য বিলগুলি হল ভেরভেরি, চম্পাগুড়ি, সুকানিম, সকজল, সিতল, পানিগ্রাম, জগৎবের প্রভৃতি।
আবহাওয়া ও জলবায়ু
কোচবিহার জেলার জলবায়ু অতিরিক্ত আর্দ্রতাযুক্ত ও মধ্যম রকমের উষ্ণ। জেলায় গ্রীষ্মকাল মার্চ থেকে মে মাস পর্যন্ত এবং শীতকাল নভেম্বরের মধ্যবর্তী সময় থেকে ফেব্রুয়ারির শেষভাগ পর্যন্ত স্থায়ী হয়। জুন থেকে সেপ্টেম্বর মাস পর্যন্ত বর্ষাকাল। দক্ষিণ-পশ্চিম মৌসুমি বায়ুর প্রভাবে বর্ষায় এই অঞ্চলে প্রচুর বৃষ্টিপাত হয়ে থাকে। গ্রীষ্মকালে জেলার গড় উষ্ণতা থাকে সর্বোচ্চ ৩৬° সেন্টিগ্রেড থেকে সর্বনিম্ন ১৯° সেন্টিগ্রেড; আবার শীতকালের গড় উষ্ণতা সর্বোচ্চ ২৭° সেন্টিগ্রেড থেকে সর্বনিম্ন ৮° সেন্টিগ্রেড। জেলার গড় বৃষ্টিপাতের পরিমাণ ২,৫০০-৩,২০০ মিলিমিটার। বার্ষিক ৭০ শতাংশ বৃষ্টিপাত দক্ষিণ-পশ্চিম মৌসুমি বায়ুর প্রভাবেই হয়ে থাকে। বর্ষায় ঘূর্ণবাত ও নিম্নচাপ কেন্দ্র সৃষ্টি হয়ে অতিভারী বৃষ্টিপাত ও তীব্র বায়ুপ্রবাহ দেখা যায়। বর্ষার শুরুতে বজ্রবিদ্যুৎ সহ বৃষ্টিপাত হয়। অক্টোবর থেকে এপ্রিল মাস পর্যন্ত আকাশ মেঘমুক্ত বা প্রায় মেঘমুক্ত থাকে।
মাটির প্রকৃতি
কোচবিহারের মৃত্তিকা পাললিক প্রকৃতির। অধিকাংশ আলগা বালিমাটি, উপরের স্তরের দোঁয়াশ মাটি প্রায় সব জায়গাতেই তিন ফুট গভীর। কোথাও কোথাও এই গভীরতা আরও কম এবং তার নিচে বালিস্তর বিদ্যমান। পূর্বদিকের কালো দোঁয়াশ মাটি বাদ দিলে সর্বত্রই মাটি ছাই রঙের। উপরের স্তরের মাটির জলধারণ ক্ষমতা কম বলে আর্দ্রতা ধরে রাখার অনুপযোগী।
সংস্কৃতি
কোচবিহারের জনপ্রিয় লোকসংঙ্গীত হল ভাওয়াইয়া, ছাড়াও কোচবিহারের জনপ্রিয় পালাগান বিষহরা।
জনসংখ্যার উপাত্ত
২০১১ সালের আদমশুমারি অনুসারে, জেলার মোট জনসংখ্যার ৯৮.১১% জন বাংলা ভাষায় কথা বলেছেন, ১.৩৮% হিন্দি এবং ০.৫ মানুষ অন্যান্য ভাষায় কথা বলেন।
শিক্ষাব্যবস্থা
কোচবিহার পঞ্চানন বর্মা বিশ্ববিদ্যালয়, কৃষি বিশ্ববিদ্যালয় পুন্ডিবারী,এম.জে.এন.মেডিকেল কলেজ ও হাসপাতাল, আচার্য ব্রজেন্দ্রনাথ শীল মহাবিদ্যালয়, তুফানগঞ্জ মহাবিদ্যালয়, মেখলীগঞ্জ মাহাবিদ্যালয়, দিনহাটা মহাবিদ্যালয়, মাথাভাঙ্গা মহাবিদ্যালয়, শিতলখুচী মহাবিদ্যালয় ইত্যাদী বিশ্ববিদ্যালয় ও মহাবিদ্যালয় ও বহুসংখ্যক উচ্চ ও নিম্নবিদ্যালয় এই জেলার অন্তর্গত৷
প্রশাসনিক বিভাগ
thumb|কোচবিহার জেলার মহকুমা সমগ্র কোচবিহার জেলাকে মোট পাঁচটি মহকুমা ও ১২টি সমষ্টি উন্নয়ন ব্লকে বিভক্ত করা হয়েছে। জেলায় মোট ৬টি পুরসভা রয়েছে।
জেলাটির বারোটি জনগণনা নগর হলো -
হাড়োয়া বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২১ নং হাড়োয়া বিধানসভা কেন্দ্রটি ফলতি বেলিয়াঘাটা, কীর্তিপুর-১, দাদপুর, কীর্তিপুর-২ ও শাসন গ্রাম পঞ্চায়েত গুলি বারাসাত-২ সমষ্টি উন্নয়ন ব্লক এবং চাঁপাতলা, হাদিপুর ঝিকরা-২, দেগঙ্গা-১ ও দেগঙ্গা-২ গ্রাম পঞ্চায়েত গুলি দেগঙ্গা সমষ্টি উন্নয়ন ব্লক এবং গোপালপুর-১, গোপালপুর-২, হাড়োয়া এবং খস্বালন্দ গ্রাম পঞ্চায়েত গুলি হাড়োয়া সমষ্টি উন্নয়ন ব্লক এর অন্তর্গত।
হাড়োয়া বিধানসভা কেন্দ্রটি ১৮ নং বল তেঘরিয়া লোকসভা কেন্দ্র এর অন্তর্গত।
১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর অসিম কুমার দাস ৯৭ নং হাড়োয়া (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের মৃত্যুঞ্জয় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ক্ষিতি রঞ্জন মণ্ডল ২০০১ এবং ১৯৯৬ সালে কংগ্রেসের লক্ষ্মিকান্ত মন্ডলকে পরাজিত করেন। ১৯৯১ সালে কংগ্রেসের কুমুদ রঞ্জন রায়কে, ১৯৮৭ সালে কংগ্রেসের লক্ষ্মিকান্ত মন্ডলকে, ১৯৮২ সালে কংগ্রেসের গঙ্গাধর প্রমাণিককে এবং ১৯৭৭ সালে জনতা পার্টির ব্রজেন্দ্রনাথ সরকারকে পরাজিত করেন।
১৯৫১-১৯৭২
১৯৭২ এবং ১৯৭১ সালে কংগ্রেসের গঙ্গাধর প্রমাণিক জয়ী হন। ১৯৬৯ সালে বাংলা কংগ্রেসের ব্রজেন্দ্রনাথ সরকার জয়ী হন। ১৯৬৭ সালে বাংলা কংগ্রেসের গঙ্গাধর প্রমাণিক জয়ী হন। ১৯৬২ এবং ১৯৫৭ সালে কংগ্রেসের জাহাঙ্গীর কবীর জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের জ্যোতিষ চন্দ্র রায় সরদার এবং সিপিআই এর হেমন্ত কুমার ঘোষাল হাড়োয়া সন্দেশখালি যৌথ আসনে জয়ী হন।
ফিলিস্তিন–বাংলাদেশ সম্পর্ক
ফিলিস্তিন ও বাংলাদেশের মধ্যে দ্বিপক্ষীয় সম্পর্ক ঘনিষ্ঠ এবং আন্তরিক বলে বিবেচনা করা হয়। বাংলাদেশ সার্বভৌম ফিলিস্তিন রাষ্ট্র সমর্থন করে এবং ইসরায়েলের "অবৈধভাবে ফিলিস্তিন দখলের" সমাপ্তি দাবি করে। তাছাড়া, বাংলাদেশ সরকার তরুণ ফিলিস্তিনিদের বাংলাদেশে উচ্চতর শিক্ষা গ্রহণের সুযোগ প্রদান করে এবং উভয় দেশ সামরিক ক্ষেত্রে পারস্পরিক সহযোগিতা করে।
ইতিহাস
ফিলিস্তিন ও বাংলাদেশের মধ্যে সম্পর্ক ১৯৭১ সালে বাংলাদেশের স্বাধীনতা যুদ্ধ থেকেই লক্ষ্য করা যায়। প্রথমদিকে অধিকাংশ আরব রাষ্ট্র সদ্য স্বাধীন হওয়া বাংলাদেশকে স্বীকৃতি দিতে দ্বিধাগ্রস্থ ছিল, কিন্তু এই সম্পর্ক উষ্ণ হতে থাকে যখন ১৯৭৩ সালে বাংলাদেশ আরব-ইসরায়েল যুদ্ধে ফিলিস্তিনকে সমর্থন করে মেডিক্যাল টিম ও ত্রাণ সহায়তা পাঠিয়ে ইসরায়েলের বিরুদ্ধে সহায়তা করে।
১৯৭৪ সালে পাকিস্তানের লাহোরে ওআইসি'র দ্বিতীয় সম্মেলনের সময় ইয়াসির আরাফাত ও বঙ্গবন্ধু শেখ মুজিবুর রহমানের বৈঠকের মাধ্যমে দুই দেশের মধ্যে প্রথম উচ্চ পর্যায়ের বৈঠক অনুষ্ঠিত হয়। বাংলাদেশের ঢাকায় প্যালেস্টাইন লিবারেশন অর্গানাইজেশন (পিএলও)-এর কার্যালয় স্থাপনের অনুমতি প্রদানের মাধ্যমে বাংলাদেশ ও পিএলও-এর মধ্যে সম্পর্ক সুদৃঢ় হয়, এবং বাংলাদেশের রাজনৈতিক ও কুটনৈতিক বিভিন্ন অনুষ্ঠানে পিএলও কর্মকর্তরা ক্রমাগতভাবে আমন্ত্রিত হয়ে থাকেন।
বর্তমান সম্পর্ক
বাংলাদেশ সরকার ফিলিস্তিনি ছাত্রদের বাংলাদেশের মেডিকেল কলেজগুলোতে শিক্ষা গ্রহণের সুযোগ দিয়ে থাকে এবং ফিলিস্তিনের সামরিক সদস্যদের বাংলাদেশের সামরিক ঘাটিগুলোতে প্রশিক্ষণ প্রদান করে থাকে।
২০১৬ সালের ডিসেম্বরে বাংলাদেশ ফিলিস্তিনের সাথে বাণিজ্য ও শক্তি বিষয়ক সমঝোতা স্মারক সই করে। ২০১৭ সালের ১লা ফেব্রুয়ারি ফিলিস্তিনের রাষ্ট্রপতি মাহমুদ আব্বাস ঢাকা সফরে আসেন।
ঢাকায় ফিলিস্তিনি দূতাবাস বাংলাদেশে ফিলিস্তিনের প্রতিনিধিত্ব করে। ঢাকায় দেশটির চার্জ ডি অ্যাফেয়ার্স হলেন ইউসুফ এস. রমাদান।
আজমির শরীফ দরগাহ
আজমির শরিফ দরগাহ, আজমির দরগাহ, আজমের শরীফ বা দরগাহ শরীফ ভারতের রাজস্থানের আজমিরে অবস্থিত শ্রদ্ধেয় সুফি সাধক মইনুদ্দিন চিশতির সুফি সমাধি (দরগাহ)। মাজারে মইনুদ্দিন চিশতির কবর (মাকবারা) আছে।
অবস্থান
আজমির শরীফ দরগাহ প্রধান কেন্দ্রীয় আজমির রেলওয়ে স্টেশন থেকে দূরে ও কেন্দ্রীয় কারাগার থেকে ৫০০ মিটার দূরে ও তারাগড় পাহাড়ের পাদদেশে অবস্থিত।
পটভূমি
মইনুদ্দিন চিশতী ছিলেন ১৩ এ শতকের একজন সুফি সাধক ও দার্শনিক। সানজার (আধুনিক ইরানের) বা সিজিস্তানে জন্মগ্রহণ করেন, তিনি সুলতান ইলতুৎমিশের (মৃত্যু ১২৩৬) রাজত্বকালে দিল্লিতে আসেন। মইনুদ্দিন এর পরেই দিল্লি থেকে আজমীরে চলে আসেন, এই সময়ে তিনি বিখ্যাত সুন্নি হাম্বলী পন্ডিত এবং রহস্যবাদী খাজা আবদুল্লাহ আনসারির (মৃত্যু ১০৮৮) লেখার দ্বারা ক্রমবর্ধমানভাবে প্রভাবিত হন, যার প্রথম দিকের ইসলামী সাধকদের জীবনের উপর বিখ্যাত কাজ তাবাকাত আল-সুফিয়া, সম্ভবত মইনুদ্দিনের বিশ্বদর্শন গঠনে ভূমিকা রেখেছিল। আজমীরে থাকাকালীনই মইনুদ্দীন একজন ক্যারিশম্যাটিক ও করুণাময় আধ্যাত্মিক প্রচারক ও শিক্ষক হিসাবে খ্যাতি অর্জন করেছিলেন; এবং তার মৃত্যুর পরে লেখা তার জীবনের জীবনী বিবরণ প্রতিবেদন করে যে তিনি তার জীবনের এই বছরগুলিতে অনেক "আধ্যাত্মিক আশ্চর্য (কারামাত), যেমন অলৌকিক ভ্রমণ, অলোকদৃষ্টি এবং ফেরেশতাদের দর্শন" এর উপহার পেয়েছেন।
মাজার
মাজারের প্রধান গেটটি নিজাম গেট, এরপর শাহজাহানী গেট দ্বারা নির্মিত, মুগল সম্রাট শাহজাহান দ্বারা নির্মিত। পরিবর্তে এটি বুলন্দ Darwaza অনুসরণ করা হয়, সুলতান মাহমুদ খিলজি দ্বারা নির্মিত,  যার উপর মৃত্যু বার্ষিকী অনুষ্ঠান শুরু চিহ্নিত ইউয়ারএস পতাকা উত্তোলন করা হয়, ।. রাজউকের ৬ষ্ট ৭ম তারিখে মঈনউদ্দীন চিশতির urs(পতাকা)  প্রতি বছর উদ্‌যাপন করা হয়
দেওয়ানের দরগাহ
থাম্ব|দেওয়ান সৈয়দ জয়নুল আবেদিন তার অফিস দেওয়ান হাওয়েলি, আজমির শরীফ দিওয়ান সৈয়দ জয়নুল আবেদিন ২২ তম প্রজন্মের খাজা মইনুউদ্দিন চিশতির সরাসরি বংশধর। এদিকে, ভারতের সুপ্রীম কোর্টের মতে, তিনি আজমির দরগাহের মন্দিরের বংশধর সাজ্জাদানশীন আধ্যাত্মিক প্রধান। অন্যদিকে, বংশানুক্রমিক বংশধর এর দিক থেকে বর্তমানে তিনি খাজা মইনুউদ্দিন চিশতির প্রত্যক্ষ বংশধর।. তিনি খাজা গরিব নওয়াজের উত্তরাধিকারী।
তদন্ত
বিশেষ জজ দিনাশ গুপ্তের প্রায় ৫০০ পৃষ্ঠার রায় ১৪৯ সাক্ষীর সাক্ষ্য এবং ৪৫১ নথিপত্র আদালতের কাছে জমা দেওয়া হয়েছিল।
অপরাধীদের
২৭ মার্চ ২০১৭তারিখে, জাতীয় তদন্ত সংস্থা (এনআইএ) বিশেষ আদালত, ২০০৭ সালের আজমির দরগাহ বিস্ফোরণের জন্য দোষী সাব্যস্ত দুই ব্যক্তিকে প্রাণদণ্ড প্রদান করে, যার মধ্যে তিনজন পূর্বেই মারা যায়।
যারা দোষী সাব্যস্ত, ভভেশ প্যাটেল এবং দেবেন্দ্র গুপ্ত, অতীতে স্বায়ত্তশাসিত সঙ্ঘের আনুগত্য ছিলেন।  উভয়ই অবৈধ আইন প্রতিরোধ আইন, বিস্ফোরক আইন এবং ভারতীয় দণ্ডবিধির বিভিন্ন বিভাগের অধীনে দোষী সাব্যস্ত হন।
বাঙালি খ্রিস্টান
থাম্ব|কলকাতার রোমান ক্যাথলিক বিশপের এলাকা বাঙালি খ্রিস্টান হলেন বাঙালিদের মধ্যে যারা খ্রিস্টান ধর্মের অনুগামী। তাঁরা বাংলা ভাষায় কথা বলেন এবং তাঁরা মূলত বাংলাদেশ এবং ভারতীয় রাজ্য পশ্চিমবঙ্গের স্থানীয় অধিবাসী। ষোড়শ শতাব্দীতে পর্তুগিজ সমুদ্রযাত্রীদের আগমনের পরে বাংলায় খ্রিস্টধর্মে ধর্মান্তর শুরু হয়। উনিশ শতকের বাঙালি নবজাগরণের সময় বাঙালি অভিজাতদের মধ্যে অনেকেই খ্রিস্টধর্মে ধর্মান্তর হয়েছিল। এরপরে যা প্রজন্ম ধরে প্রজন্মান্তরে অব্যাহত রয়েছে।
বাঙালি খ্রিস্টানরা বাঙালি সংস্কৃতি, বাণিজ্য এবং সমাজে গুরুত্বপূর্ণ অবদান রেখেছেন। এই অঞ্চলে মাদার টেরিজা দ্বারা প্রতিষ্ঠিত মিশনারি অফ চ্যারিটিসহ খ্রিস্টান মিশনারি প্রতিষ্ঠানগুলো তাদের আবাসস্থল।
ইতিহাস
খ্রিস্টান ধর্ম ষোড়শ শতাব্দীতে পর্তুগিজদের দ্বারা বাংলায় প্রতিষ্ঠিত হয়েছিল। চট্টগ্রামের পর্তুগিজ উপনিবেশ বাংলায় প্রথম ভিকার অ্যাপোস্টলিকের আয়োজন করেছিল। জেসুইট মিশনারিরা ব্যান্ডেল এবং ঢাকায় গীর্জাও প্রতিষ্ঠা করেছিল। ১৬৮২  সালে বাংলায় প্রায় ১৪,১২০ রোমান ক্যাথলিক ছিল। ১৮০৯ সালে উইলিয়াম কেরি বাইবেল বাংলায় অনুবাদ করেছিলেন। ব্রিটিশ ভারতের রাজধানী কলকাতায় অনেক উচ্চ-শ্রেণীর বাঙালি নবজাগরণের সময়ে মিশনারিদের প্রচারে আকৃষ্ট হয়ে খ্রিস্টধর্মে ধর্মান্তরিত হয়েছিল।
বর্তমান অবস্থা
বাঙালি খ্রিস্টান দক্ষিণ এশিয়ার একটি সংখ্যালঘু সম্প্রদায় হিসাবে স্বীকৃত। সাধারণত বাঙালি খ্রিস্ট সম্প্রদায় একটি উচ্চ সাক্ষরতার হার, কম পুরুষ-মহিলা লিঙ্গ অনুপাত এবং একটি ভালো সামাজিক-অর্থনৈতিক অবস্থা উপভোগ করেন।
খ্রিস্টান মিশনারিরা অনেক স্কুল, হাসপাতাল ও দরিদ্র ও প্রবীণ নাগরিকদের জন্য আশ্রয়কেন্দ্র ও বৃদ্ধাশ্রম পরিচালনা করেন। তাঁরা  ভারত এবং বাংলাদেশ সরকারের নিকট থেকে সমর্থন প্রাপ্ত। বাংলা অঞ্চলে কলকাতা, ঢাকা এবং চট্টগ্রাম নগরীতে উল্লেখযোগ্য খ্রিস্টান জনগোষ্ঠী আছে।
বাংলাদেশ
বাংলাদেশে ক্যাথলিক চার্চ দিনাজপুর, ময়মনসিংহ, সিলেট ও রাজশাহীতে ক্যাথলিক বিশপের এলাকা সমেত ঢাকার ক্যাথলিক বিশপের এক্তিয়ারভুক্ত এলাকা। অন্যদিকে বরিশাল ও খুলনার ক্যাথলিক বিশপের এলাকা সমেত চট্টগ্রামের বিশপের এক্তিয়ারভুক্ত এলাকা।
পশ্চিমবঙ্গ
পশ্চিমবঙ্গের রোমান ক্যাথলিক গির্জা কলকাতার রোমান ক্যাথলিক বিশপের এলাকার মধ্যে হয়।
লুসোফোন ঐতিহ্য
অনেক ক্যাথলিক বাঙালি খ্রিস্টান নামের ক্ষেত্রে পর্তুগিজ পদবি ব্যবহার করে থাকেন। বাঙালি মুসলমানরা যেমন আরবি ও ফার্সি নাম ব্যবহার করেন, বাঙালি খ্রিস্টানরাও এর অনুরূপ।
হাওড়া জেলা
হাওড়া জেলা ভারতের পশ্চিমবঙ্গে অবস্থিত প্রেসিডেন্সি বিভাগের একটি জেলা। জেলা সদর হাওড়া। জেলার রাজনৈতিক সীমানার উত্তরে হুগলি জেলা; দক্ষিণে দক্ষিণ চব্বিশ পরগনা, কলকাতা ও পূর্ব মেদিনীপুর জেলা; পশ্চিমে পূর্ব মেদিনীপুর জেলা; পূর্বে উত্তর চব্বিশ পরগনা, কলকাতা ও দক্ষিণ চব্বিশ পরগনা জেলা অবস্থিত। হুগলি নদী এই জেলার পূর্ব সীমানা বরাবর প্রবাহিত; এবং রূপনারায়ণ নদ পূর্ব মেদিনীপুর জেলার সঙ্গে হাওড়া জেলার প্রাকৃতিক সীমানা নির্দেশ করছে। আয়তনের বিচারে পশ্চিমবঙ্গের উনিশটি জেলার মধ্যে হাওড়া জেলার আয়তন অষ্টাদশ।
দ্যা ব্রোকেন হার্টেড ব্রাইড
দ্যা ব্রোকেন হার্টেড ব্রাইড হলো ইংলিশ ব্যান্ড স্ট্রাবসের ১৭ তম স্টুডিও অ্যালবাম ।
হাওড়া জেলা
১৯৩৭ সালে হাওড়া জেলা একটি স্বতন্ত্র জেলা হিসেবে আত্মপ্রকাশ করে। ১৯৬৩ সালে এই জেলাটি প্রেসিডেন্সি বিভাগের অন্তর্ভুক্ত হয়। হাওড়া জেলা বৃহৎ ও মাঝারি শিল্পের জন্য বিখ্যাত। জেলার হুগলি নদীর তীরবর্তী শহরগুলি কার্পাস বয়ন, পাট, ধাতুশিল্প, কাগজ প্রভৃতি শিল্পে বিশেষ সমৃদ্ধ। হাওড়া পৌরসংস্থা পশ্চিমবঙ্গের ছয়টি পৌরসংস্থার অন্যতম। ঐতিহাসিক উদ্ভিদ উদ্যান আচার্য জগদীশচন্দ্র বসু বটানিক্যাল গার্ডেন ও রামকৃষ্ণ মিশনের প্রধান কার্যালয় বেলুড় মঠ এই জেলার প্রধান পর্যটন কেন্দ্র।
নামকরণ
"হাওড়া" নামটির ব্যুৎপত্তি নিয়ে মতান্তর রয়েছে। একটি মতে, বর্তমান হাওড়া শহরের অদূরে অষ্টাদশ শতাব্দীর প্রথম ভাগে হাড়িড়া নামে একটি গ্রামের অস্তিত্ব ছিল; "হাওড়া" নামটি এই "হাড়িড়া" নামেরই অপভ্রংশ। অন্যমতে, "হাওড়া" নামটির উৎপত্তি "হাবড়" শব্দটি থেকে; যার অর্থ "যেখানে পাঁক ও কাদা বেশি হয়"। আবার কেউ কেউ মনে করেন, "হাওড়া" শব্দটির অর্থ "যে নিচু বা অবনত অঞ্চলে বর্ষার জল সঞ্চিত হয়"। হাওড়ার ভূমিরূপ এই জাতীয় ছিল বলে অঞ্চলটির এইরূপ নামকরণ হয়। ভাষাতাত্ত্বিক সুকুমার সেনের মতে, "হাওড়া" শব্দটি একটি ধ্বন্যাত্মক শব্দ থেকে ব্যুৎপন্ন হয়েছে; এর অর্থ "যেখানে কেবল জল-কাদা"। হাওড়া জেলার নামকরণ করা হয়েছে জেলার জেলাসদরের নামে।
ইতিহাস
হাওড়া জেলায় প্রত্নতাত্ত্বিক নিদর্শন খুব বেশি পাওয়া যায় না। তবে বাগনান, শ্যামপুর, জগৎবল্লভপুর ইত্যাদি কয়েকটি থানার কয়েকটি গ্রামে খননকার্য চালিয়ে সামান্য কিছু প্রত্নতাত্ত্বিক নিদর্শন পাওয়া গিয়েছে। এছাড়া অন্যান্য জেলার মতো হাওড়া জেলাতেও পোড়ামাটির কারুকার্য সহ অনেক প্রাচীন মন্দিরের অস্তিত্ব রয়েছে। প্রাচীন জৈন, বৌদ্ধ বা হিন্দু সাহিত্যে হাওড়া অঞ্চলের সুনির্দিষ্ট উল্লেখ নেই। গ্রিক বা চৈনিক লেখকদের রচনাতেও এই অঞ্চলের কোনো বিবরণ পাওয়া যায় না। তবে গবেষকদের ধারণা, প্রাচীনকালে রাঢ়ের অন্তর্গত সুহ্ম অঞ্চলের দক্ষিণাংশ হাওড়া ও অবিভক্ত মেদিনীপুর জেলা নিয়ে গঠিত ছিল। প্রাচীনকালে দক্ষিণ রাঢ়ের ভূরী শ্রেষ্মীক নামক অঞ্চলটিও বর্তমান হাওড়ার আমতা-উদয়নারায়ণপুর-ডিহি ভুরশুট অঞ্চলে অবস্থিত ছিল। অনুমিত হয়, খ্রিষ্টীয় অষ্টম থেকে দশম শতাব্দীর মধ্যবর্তী সময়ে বর্তমান হাওড়া অঞ্চলের ভূরিশ্রেষ্ঠ (অধুনা ভুরশুট) ছিল একটি সমৃদ্ধ বাণিজ্যনগরী। খ্রিষ্টীয় দ্বাদশ শতাব্দীতে বর্তমান হাওড়া জেলার উলুবেড়িয়া মহকুমার একটি বিস্তীর্ণ অঞ্চল উড়িষ্যা রাজ্যের অধীনে ছিল।
মধ্যযুগে পশ্চিমবঙ্গের অন্যতম প্রধান বন্দর ছিল সপ্তগ্রাম। এই সময় সরস্বতী নদীপথে বর্তমান হাওড়া জেলার মধ্য দিয়েই সপ্তগ্রাম পর্যন্ত বাণিজ্যপথটি প্রসারিত ছিল। পরবর্তীকালে সরস্বতী নদীর নাব্যতা কমে গেলে ভাগীরথী ও সরস্বতী নদীর সঙ্গমস্থলে অবস্থিত হাওড়ার বেতর সপ্তগ্রামের বিকল্প বন্দর হিসেবে উন্নতি লাভ করে। বিপ্রদাস পিপলাইয়ের (১৪১৭-১৪৯৫) মঙ্গলচণ্ডী কাব্যে (১৪৯৫ খ্রি.) বেতরের উল্লেখ পাওয়া যায়। ১৫৫৩ সালে ডি ব্যারোজ অঙ্কিত মানচিত্রে হাওড়া জেলার কয়েকটি স্থানের নাম পাওয়া যায়। ১৭৭৯-৮০ সালের রেনেলের মানচিত্রেও বেতোড় ও শিবপুর অঞ্চলের নাম পাওয়া যায়।
thumb|পুরনো হাওড়া পুল ও হাওড়া স্টেশন বিংশ শতাব্দীর পূর্বে পৃথক জেলা হিসেবে হাওড়ার কোনো অস্তিত্ব ছিল না। ১৭৬০ সালে এই অঞ্চলটি বর্ধমানের অন্তর্গত হয়। ১৭৬৫ সালে ইস্ট ইন্ডিয়া কোম্পানি বাংলা-বিহার-উড়িষ্যার দেওয়ানি লাভের পর হাওড়া ব্রিটিশদের অধিকারভুক্ত হয়। ১৭৯৫ সালে বর্ধমান জেলা থেকে হুগলি জেলাকে পৃথক করা হয়। হাওড়া জেলা সেই সময় হুগলি জেলার অন্তর্গত ছিল। ১৯১৭-১৮ সালে ফৌজদারি বিচারের ক্ষেত্রে হাওড়া জেলা হুগলি জেলা থেকে পৃথক ছিল। অবশ্য রাজস্ব ও দেওয়ানি বিচারের ক্ষেত্রে সেই সময়ও এই জেলা হুগলি জেলারই অন্তর্গত ছিল। ১৯৩৮ সালের ১ জানুয়ারি হাওড়া জেলা একটি পূর্ণাঙ্গ স্বতন্ত্র জেলার মর্যাদা পায়। স্বাধীনতার পরও হাওড়া জেলা বর্ধমান বিভাগের অন্তর্গত ছিল। ১৯৬৩ সালে এই জেলা প্রেসিডেন্সি বিভাগের অন্তর্ভুক্ত হয়। ১৯৬৫ সালের ২৪ জুলাই হাওড়া শহর কলকাতার ন্যায় পৌরসংস্থা বা মিউনিসিপ্যাল কর্পোরেশনের মর্যাদা পায়।
অষ্টাদশ শতাব্দীর শেষ ও ঊনবিংশ শতাব্দীর প্রথম ভাগ থেকেই হাওড়া জেলার হুগলি নদীর তীরবর্তী অঞ্চলগুলিতে শিল্পের বিকাশ শুরু হয়। ১৭৯৬ সালে সালকিয়ায় একটি জাহাজ নির্মাণ ও মেরামত কেন্দ্র গড়ে ওঠে। ১৮১৭ সালে বাউড়িয়ায় স্থাপিত কটন মিলটি ছিল ভারতের প্রথম কার্পাস বয়ন কারখানা। বর্তমানে হাওড়ায় কটন মিলের সংখ্যা প্রায় ৪০। ১৮৩০ সালে জেসপ কোম্পানি হাওড়ায় একটি তেলকল চালু করার পর জেলায় তেলকলের সংখ্যা বৃদ্ধি পেতে শুরু করে। ১৮৭৩ সালে ঘুসুড়ির কাছে ফোর্ট গ্লস্টারে একটি পাটকল চালু হয়। এটি ছিল জেলার প্রথম পাটকল। বর্তমানে জেলায় প্রায় ২০টি পাটকল রয়েছে। এছাড়া শিবপুর ও সালকিয়ায় গড়ে ওঠে দড়ি নির্মাণ কারখানা। বার্ন অ্যান্ড কোম্পানি, হাওড়া ফাউন্ড্রি, জেনকিং কোম্পানি প্রভৃতি শিল্পোদ্যোগী সংস্থা হাওড়ায় ঢালাই ও ইঞ্জিনিয়ারিং শিল্পকেন্দ্র গড়ে তোলে। ১৮৫৪ সালে হাওড়া স্টেশন প্রতিষ্ঠা, ১৮৬২ সালে মোগলসরাই পর্যন্ত রেলপথের প্রসার এবং ১৮৭৪ সালে হাওড়া পল্টুন ব্রিজ (পুরনো হাওড়া ব্রিজ) স্থাপনের ফলে হাওড়া জেলার শিল্পচিত্রে আমূল পরিবর্তন আসে। ঊনবিংশ শতাব্দীর মধ্যভাগে হাওড়া, হুগলি ও মেদিনীপুরের তাঁতিদের অনুরোধে আন্দুলের মল্লিক পরিবার হাওড়ার অন্যতম প্রধান বাণিজ্যকেন্দ্র তদনীন্তন চড়কডাঙা নামক এক স্থানে মঙ্গলা-হাট প্রতিষ্ঠা করেন। এই হাটকে ঘিরেই হাওড়ার আজকের ব্যবসাবাণিজ্যের কেন্দ্রগুলি বিকাশলাভ করেছে। বিংশ শতাব্দীর প্রথমার্ধে ইঞ্জিনিয়ারিং ও ফাউন্ড্রি সহ বিভিন্ন ভারী শিল্পে হাওড়া শহরের উৎকর্ষ ও ব্যাপকতা বিচার করে একে বাংলার শেফিল্ড বলা হত। বর্তমানে হাওড়া জেলার শিল্পচিত্রে অনেক পরিবর্তন সাধিত হলেও, এখনও ভারী ও মাঝারি শিল্পে এই জেলা একটি অগ্রপদ জেলা হিসেবেই বিবেচিত হয়।
ভূগোল
thumb|উপগ্রহচিত্রে হুগলি নদীর তীরে হাওড়া শহরের (বাঁদিকে) কিয়দংশ হাওড়া জেলায় ৩টি বিধিবদ্ধ শহর, ১৩৫টি আদমশুমারি শহর ও ৬৫০টি গ্ৰাম রয়েছে।
ভূপ্রকৃতি
হাওড়া জেলার বিস্তার দক্ষিণে ২২˚১২´ উত্তর অক্ষাংশ থেকে উত্তরে ২২˚৪৮´ উত্তর অক্ষাংশ পর্যন্ত এবং পশ্চিমে ৮৭˚৫০´ পূর্ব দ্রাঘিমাংশ থেকে পূর্বে ৮৮˚২৩´ পূর্ব দ্রাঘিমাংশ পর্যন্ত। পূর্ব সীমানায় অবস্থিত হুগলি নদী উত্তর চব্বিশ পরগনা, কলকাতা ও দক্ষিণ চব্বিশ পরগনা জেলার থেকে হাওড়াকে পৃথক করেছে; একই ভাবে পশ্চিম সীমানায় অবস্থিত রূপনারায়ণ নদ পূর্ব মেদিনীপুর জেলার সঙ্গে হাওড়া জেলার প্রাকৃতিক সীমানা নির্দেশ করছে। দামোদর নদ বিধৌত হাওড়া জেলা দক্ষিণবঙ্গের পলল সমভূমির উপর অবস্থিত। জেলার উত্তর ও উত্তর-পশ্চিম অংশ সামান্য উঁচু; ফলে নদীর স্বাভাবিক ঢাল দক্ষিণ ও দক্ষিণ-পূর্ব দিকে। হাওড়া জেলার ভূমিরূপের দুটি প্রধান বৈশিষ্ট্য হল উঁচু নদীপাড় ও দীর্ঘ জলাভূমি বা নিম্নভূমি। হাওড়া জেলায় এই রকম তিনটি অংশ রয়েছে। এগুলি হল: পূর্ব হাওড়ার হুগলি নদী থেকে প্রসারিত অংশ; মধ্য হাওড়ার দামোদর নদ বেষ্টিত অংশ এবং পশ্চিম হাওড়ার দামোদর ও রূপনারায়ণ নদের মধ্যবর্তী অঞ্চল। এই তিন অঞ্চলেরই মধ্যভাগ নিচু ও উঁচু পাড়বিশিষ্ট। এই ভূমিরূপের অন্যতম বৈশিষ্ট্য অসংখ্য জলাভূমি ও নিম্নভূমি। উদাহরণস্বরূপ, উত্তর-দক্ষিণে বিস্তৃত ডানকুনি ও হাওড়া জলার নাম উল্লেখযোগ্য। এগুলি হুগলি নদী কর্তৃক সৃষ্ট উচ্চভূমির পশ্চিম পাড় ও সরস্বতী নদী কর্তৃক সৃষ্ট উচ্চভূমির মাঝে অবস্থিত। সরস্বতী ও কানা দামোদরের মধ্যবর্তী অঞ্চলে রাজপুর জলা এবং কানা দামোদর ও দামোদরের মধ্যবর্তী অঞ্চলে আমতা জলাও উল্লেখযোগ্য। মাকড়দহ ও বড়াগাছিয়ার মধ্যবর্তী বিস্তীর্ণ অঞ্চলটি অত্যন্ত নিচু। কোলাঘাট থেকে উলুবেড়িয়া পর্যন্ত অঞ্চলে নদীগুলি প্রশস্ত ও বেগবতী। এই সব নদীর তীরবর্তী অঞ্চলগুলির জলমগ্ন হওয়া রুখতে এদের দুপাড়ে বাঁধ দেওয়া হয়। সমুদ্রপৃষ্ঠ থেকে জেলার অধিকাংশ অঞ্চলের উচ্চতা ১৫-২০ ফুটের বেশি উঁচু নয়। হাওড়া ময়দানের কাছাকাছি এই উচ্চতা ২০ ফুট; আবার আচার্য জগদীশচন্দ্র বসু বটানিক্যাল গার্ডেন অঞ্চলে কাছে এই উচ্চতা ১৫ ফুট।
নদনদী
থাম্ব|দামোদর নদী, মনশুকা, হাওড়া
হাওড়া জেলার প্রধান নদনদীগুলি হল হুগলি, রূপনারায়ণ, দামোদর, সরস্বতী প্রভৃতি। হুগলি জেলার পূর্ব প্রান্ত বরাবর ও রূপনারায়ণ জেলার পশ্চিম প্রান্ত বরাবর প্রবাহিত। দামোদর নদ জেলার মাঝবরাবর প্রসারিত। এছাড়া দামোদরের দুই শাখানদী কানা দামোদর (অপর নাম কৌশিকী নদী) ও পুরনো দামোদরও এই জেলার উপর দিয়ে প্রবাহিত। এছাড়া অজস্র খাল ও খাড়ি গোটা জেলায় ছড়িয়ে রয়েছে। জোয়ার-ভাঁটা এই নদীগুলির অন্যতম বৈশিষ্ট্য। বর্ষাকালে নদীর পাড়ে ভাঙন ও বন্যাও এখানকার নিত্যনৈমিত্তিক ব্যাপার। দামোদর ভ্যালি কর্পোরেশনের (ডিভিসি) স্লুইস গেটের মাধ্যমে জোয়ারের প্রকোপ থেকে জেলার জনবসতি ও কৃষিক্ষেত্রকে রক্ষা করা হয়। আমতা, জগৎবল্লভপুর ও ডোমজুড় থানা এলাকায় ডিভিসির নিয়ন্ত্রণাধীন খালের মাধ্যমে কৃষিক্ষেত্রে জলসেচ করা হয়।
মৃত্তিকা ও স্বাভাবিক উদ্ভিদ
হাওড়া জেলার হুগলি নদীর তীরবর্তী অঞ্চলে কঠিন কাদা-দোঁয়াশ মৃত্তিকা দেখা যায়। উত্তরাংশে কাদা ও গভীর দোঁয়াশের পরিমাণ বেশি; তবে দক্ষিণাংশে হালকা গভীরতাযুক্ত দোঁয়াশ মৃত্তিকা দেখা যায়। রূপনারায়ণ ও দামোদর নদের তীরবর্তী অঞ্চলে বেলে-দোঁয়াশ মৃত্তিকা দেখা যায়।
আচার্য জগদীশচন্দ্র বসু বটানিক্যাল গার্ডেন ছাড়া হাওড়া জেলার অন্যত্র বনভূমি প্রায় নেই বললেই চলে। তবে বর্তমানে সামাজিক বনসৃজন প্রকল্পের অধীনে জেলার নানা স্থানে আবলুস, নারকেল, তেঁতুল, নিম, আম, লিচু, তাল, জারুল, শিমূল, বেল, কাঁঠাল, ছাতিম, বাঁশ প্রভৃতি গাছের কৃত্রিম বনভূমি সৃষ্টি করা হচ্ছে।
প্রশাসনিক বিভাগ
হাওড়া জেলা দুটি মহকুমায় বিভক্ত। এগুলি হল:
হাওড়া সদর মহকুমা গঠিত হয়েছে হাওড়া পৌরসংস্থা এবং বালি-জগাছা, ডোমজুর, পাঁচলা, সাঁকরাইল ও জগৎবল্লভপুর ব্লক নিয়ে। উলুবেড়িয়া মহকুমা গঠিত হয়েছে উলুবেড়িয়া পুরসভা এবং উলুবেড়িয়া-১, উলুবেড়িয়া-২, আমতা-১, আমতা-২, উদয়নারায়ণপুর, বাগনান-১, বাগনান-২, শ্যামপুর-১ ও শ্যামপুর-২ ব্লক নিয়ে।
সমগ্র হাওড়া জেলায় মোট একটি পৌরসংস্থা, একটি পুরসভা, ১১টি থানা ও ৫০টি সেন্সাস টাউন রয়েছে। হাওড়ার গ্রামীণ এলাকা মোট ১৪টি পঞ্চায়েত সমিতি, ১৫৭টি গ্রাম পঞ্চায়েত ও ২২৪৫টি গ্রাম সংসদে বিভক্ত। এর মধ্যে হাওড়া সদর মহকুমায় রয়েছে একটি পৌরসংস্থা, একটি পুরসভা, ৫টি পঞ্চায়েত সমিতি, ৬৭টি গ্রাম পঞ্চায়েত ও ৯৮৫টি গ্রাম সংসদ; এবং উলুবেড়িয়া মহকুমায় রয়েছে একটি পুরসভা, ৯টি পঞ্চায়েত সমিতি, ৯০টি গ্রাম পঞ্চায়েত, ১২৬০টি গ্রাম সংসদ। হাওড়া সদর মহকুমায় ১৬৭টি মৌজা ও ১৬৫টি গ্রাম রয়েছে; অন্যদিকে উলুবেড়িয়া মহকুমায় রয়েছে ৫৬৭টি মৌজা ও ৫৬২টি গ্রাম।
জনপরিসংখ্যান
২০১১ সালের জনগণনা অনুসারে, হাওড়া জেলার মোট জনসংখ্যা ৪৮,৫০,০২৯। এর মধ্যে ২২,৪১,৮৯৮ জন পুরুষ (জনসংখ্যার ৫২.৪৭ শতাংশ) এবং ২০,৩১,২০১ জন মহিলা (জনসংখ্যার ৪৭.৫৩ শতাংশ)। হাওড়া জেলায় প্রতি ১০০০ জন পুরুষের অনুপাতে মহিলা ৯৩৫ জন। এই জেলায় মোট তফসিলি জাতি জনসংখ্যা ৬,৫৮,৭০৭ (মোট জনসংখ্যার ১৫.৪২ শতাংশ); এর মধ্যে গ্রামীণ তফসিলি জাতি জনসংখ্যা ৪,৬৫,৮৩৭ (মোট তফসিলি জাতি জনসংখ্যার ৭০.৭২ শতাংশ) এবং নগরাঞ্চলীয় তফসিলি জাতি জনসংখ্যা ১,৯২,৮৭০ (মোট তফসিলি জাতি জনসংখ্যার ২৯.২৮ শতাংশ)। অন্যদিকে হাওড়া জেলার মোট তফসিলি উপজাতি জনসংখ্যা হল ১৯,১৬৮ (মোট জনসংখ্যার ০.৪৫ শতাংশ); এর মধ্যে গ্রামীণ তফসিলি উপজাতি জনসংখ্যা ৮,৫৪৩ (মোট তফসিলি উপজাতি জনসংখ্যার ৪৪.৫৭ শতাংশ) এবং নগরাঞ্চলীয় তফসিলি উপজাতি জনসংখ্যা ১০,৬২৫ (মোট তফসিলি উপজাতি জনসংখ্যার ৫৫.৪৩ শতাংশ)। জেলার জনসংখ্যার ৫৭.৯১ শতাংশ হাওড়া সদর মহকুমার বাসিন্দা; এবং অবশিষ্ট ৪২.০৯ শতাংশ উলুবেড়িয়া মহকুমার বাসিন্দা। জেলার জনঘনত্ব প্রতি বর্গকিলোমিটারে ২৯১৩ জন। হাওড়া জেলার সাক্ষরতার হার ৭৭.০১ শতাংশ। এর মধ্যে পুরুষ সাক্ষরতার হার ৮৩.২২ শতাংশ; এবং মহিলা সাক্ষরতার হার ৭০.১১ শতাংশ। জেলার গ্রামীণ সাক্ষরতার হার ৭২.৮১ শতাংশ ও পৌর সাক্ষরতার হার ৮১.০২ শতাংশ।
বাংলা ভাষা হাওড়া জেলার জনসংখ্যার সংখ্যাগরিষ্ঠ অংশের ভাষা। হাওড়ার নগরাঞ্চলে মান্য চলিত বাংলার প্রচলন থাকলেও গ্রামাঞ্চলে ও মফস্বল অঞ্চলে জেলার নিজস্ব কথ্যভাষার প্রচলন রয়েছে। হাওড়া জেলায় প্রচলিত বাংলার উপভাষাগুলিকে তিন ভাগে ভাগ করা হয়। যথা: উত্তরের উদয়নারায়ণপুর-আমতা অঞ্চলের কথ্যভাষা, দক্ষিণের শ্যামপুর অঞ্চলের কথ্যভাষা ও পশ্চিমের বাগনান-জয়পুর নিম্ন দামোদর উপত্যকা অঞ্চলের কথ্যভাষা। জেলার ভাষাগত সংখ্যালঘুদের মধ্যে হিন্দি ও উর্দুভাষীরা উল্লেখযোগ্য। পশ্চিমবঙ্গ ও ভারতের নানা অঞ্চল থেকে মানুষ এই জেলার কলকারখানা ও অফিসে কাজ করতে আসেন বলে এখানে বিভিন্ন প্রকার ভাষার সংমিশ্রণ দেখা যায়।
ভাষা ও ধর্ম
হাওড়া জেলায় জনসংখ্যার ৮৪.৯৯ শতাংশ বাংলাভাষী, ১১.২৭ শতাংশ হিন্দিভাষী এবং ২.৮৬ শতাংশ উর্দুভাষী। জনসংখ্যার অবশিষ্ট ০.৮৮ শতাংশ অন্যান্য ভাষাভাষী মানুষ।
এই জেলার জনসংখ্যার ৭৪.৯৮ শতাংশ হিন্দু; ২৪.৪৪ শতাংশ মুসলমান এবং অবশিষ্টরা খ্রিস্টান, শিখ, বৌদ্ধ ও জৈন মতাবলম্বী।
সংস্কৃতি
thumb|হাওড়ার অন্নপূর্ণা ব্যায়াম সমিতি ক্লাবের [[দুর্গাপূজা; দুর্গাপূজা হাওড়ার জেলার বৃহত্তম ধর্মীয় উৎসব]] পশ্চিমবঙ্গের অধিকাংশ অংশের মতো হাওড়া জেলারও বৃহত্তম ধর্মীয় উৎসব। অন্যান্য ধর্মীয় ও সামাজিক উৎসবগুলির মধ্যে কালীপূজা, জগদ্ধাতী পূজা, ঈদুল ফিতর, দোলযাত্রা, বড়দিন, পয়লা বৈশাখ, পঁচিশে বৈশাখ, সরস্বতী পূজা, রথযাত্রা, পৌষপার্বন ইত্যাদি মহাসমারোহে পালিত হয়। এছাড়াও বেলুড় মঠে দুর্গাপূজা, শ্রীরামকৃষ্ণ জয়ন্তী, কল্পতরু উৎসব প্রভৃতি রামকৃষ্ণ মিশনের নিজস্ব উৎসবগুলি উপলক্ষেও ব্যাপক জনসমাগম লক্ষিত হয়।
পশ্চিমবঙ্গের প্রচলিত উৎসবগুলি বাদে হাওড়া জেলায় চণ্ডীপূজা বিখ্যাত। এই জেলায় দেবী চণ্ডীর অসংখ্য লৌকিক রূপ লক্ষিত হয়। যথা: কল্যাণচণ্ডী, মঙ্গলচণ্ডী, মাকালচণ্ডী, ওলাইচণ্ডী ইত্যাদি। আমতার মেলাইচণ্ডীর মন্দির বাহান্ন পীঠের অন্যতম রূপে পরিগণিত হয়। জনস্রুতি এখানে সতীর মালাইচাকী পড়েছিল। মন্দিরটি নির্মিত হয় ১৬৪৯ সালে। এছাড়া মাকড়দহের মাকড়চণ্ডী ও কাসুন্দিয়ার ওলাইচণ্ডীর মন্দিরও বিখ্যাত।
হাওড়া জেলায় সারা বছর ধরেই অসংখ্য মেলা অনুষ্ঠিত হয়। এই মেলাগুলি প্রধানত দুই প্রকার। যথা: ধর্মীয় মেলা ও ধর্মনিরপেক্ষ মেলা। ধর্মীয় মেলাগুলি আবার তিন শ্রেণীর। যথা: হিন্দু দেবদেবীকেন্দ্রিক মেলা, মুসলমান পরবকেন্দ্রিক মেলা ও আদিবাসী উৎসবকেন্দ্রিক মেলা। চারমাসব্যাপী হাওড়ার রামরাজাতলার মেলা পশ্চিমবঙ্গের দীর্ঘতম মেয়াদের মেলা। ১৭৫১ সাল থেকে অদ্যাবধি রামনবমীর দিন থেকে শ্রাবণ মাসের শেষ রবিবার পর্যন্ত এই মেলা অনুষ্ঠিত হয়। এই জেলার অন্যান্য উল্লেখযোগ্য মেলা হল উলুবেড়িয়ার রাসমেলা, উদয়নারায়ণপুর থানার সিংটি গ্রামে ভাঁইখাঁ পিরের মেলা, উলুবেড়িয়া থানার বাণীবন গ্রামে পির জঙ্গলবিলাসের মেলা, শ্যামপুর থানার সীতাপুর গ্রামের দেওয়ান সাহেবের মেলা, বাগনান থানার মালোড় কালীবাড়িতে মুলোকালীর মেলা, শ্যামপুর থানার রতনপুর গ্রামে মা রতনমেলার ঝাঁপমেলা, বাগনান, কল্যাণপুর ও আম্রগড়ির গাজনমেলা ইত্যাদি। হাওড়া জেলার ধর্মনিরপেক্ষ মেলাগুলির মধ্যে উল্লেখযোগ্য আমতা থানার রসপুর গ্রামের দামোদর মেলা, বাগনান থানার কুলগাছিয়ার নবান্নমেলা,পানিত্রাস গ্রামের শরৎমেলা ইত্যাদি।
জেলার প্রধান প্রধান ধর্মস্থানগুলি হল রামরাজাতলার রামঠাকুরের মন্দির, জলেশ্বরের শিবমন্দির, মধ্য হাওড়ার হাজার হাত কালীতলা, সুলতানপুরের খটিয়ালশিব মন্দির, রাউতাড়া গ্রামের মানিক পিরের দরগা, বেলুড় মঠ ইত্যাদি।
কৃষি
২০০১ সালের জনগণনার তথ্য অনুসারে, হাওড়া জেলার মোট শ্রমশক্তির ৫.২ শতাংশ কৃষক ও ১০.২ শতাংশ কৃষিমজুর। হাওড়া জেলায় মূলত খাদ্যশস্য উৎপাদিত হলেও, অর্থকরী ফসলও প্রচুর উৎপাদিত হয়। উর্বর পলিমৃত্তিকার কারণে হাওড়া জেলা কৃষিতে উন্নত। এই জেলার প্রধান খাদ্যশস্যগুলি হল ধান, গম, ডাল, তৈলবীজ, আখ, শুকনো লঙ্কা ও আলু। ধানের মধ্যে আউস, আমন ও বোরো তিন প্রকার ধানই উৎপাদিত হয়। মৌসুমি বৃষ্টিপাতের অসম বণ্টনের জন্য হাওড়া জেলায় কৃষিতে জলসেচের প্রয়োজন হয়। খাল, জলাশয়, গভীর ও অগভীর নলকূপের মাধ্যমে জলসেচ করা হয়ে থাকে। জেলায় মোট ৭৭৬টি সার ডিপো ও ৩৫৪টি বীজ-ভাণ্ডার রয়েছে। খাদ্যশস্যের পাশাপাশি জেলায় কলা, আম, আনারস, পেয়ারা, লিচু, জাম প্রভৃতি ফলের চাষ হয়। হাওড়ার অন্যতম অর্থকরী ফসল হল ফুল। এখানে গোলাপ, গাঁদা, গ্ল্যাডিওলাস, জুঁই ও নানা মরসুমি ফুলের চাষ হয়ে থাকে। কৃষি বিপননের জন্য হাওড়া জেলায় ৬টি উপবাজার ইয়ার্ড, ১টি বাজার ইয়ার্ড এবং ১৪টি পাইকারি বাজার, ১৩০টি বাজার ও ৪টি গ্রামীণ বাজার রয়েছে। এছাড়া হাওড়ায় মোট ২টি গুদামঘর ও ৮টি হিমঘর চালু আছে।
শিল্প
ঊনবিংশ শতাব্দীর মধ্যভাগে হাওড়া জেলা বাংলার একটি প্রধান শিল্পকেন্দ্রে পরিণত হয় (ইতিহাস দ্রষ্টব্য)। পশ্চিমবঙ্গ সরকারের নতুন শিল্পনীতি অনুসারে, হাওড়া জেলা ‘খ’ শ্রেণীর অন্তর্গত। ক্ষুদ্র ও বৃহৎ শিল্পের জন্য এই জেলা দীর্ঘকাল ধরে বিখ্যাত।
হাওড়া জেলার বৃহৎ ও মাঝারি শিল্পগুলি হল – কার্পাস বয়ন, পাট, রং, কেবল, দড়ি, ধাতুশিল্প, তেল, গ্রিজ, ছাপাখানা ইত্যাদি। জেলার প্রধান প্রধান শিল্পকেন্দ্রগুলি হল শিবপুর, বাউড়িয়া, অনন্তপুর, উলুবেড়িয়া, বালি, লিলুয়া, বেলুড়, আলমপুর, সাঁতরাগাছি, রামরাজাতলা, কদমতলা, সালকিয়া, দাশনগর, টিকিয়াপাড়া, বেলিলিয়াস রোড ও গ্র্যান্ড ট্র্যাঙ্ক রোডের পার্শ্ববর্তী অঞ্চলসমূহ। হাওড়ার জাহাজ তৈরি ও মেরামত শিল্প ভারতে বৃহত্তম। জেলায় এই জাতীয় মোট চোদ্দোটি কারখানা রয়েছে। এগুলির মধ্যে উল্লেখযোগ্য সালকিয়ার হুগলি ডকিং অ্যান্ড ইঞ্জিনিয়ারিং ওয়ার্কস, শিবপুরের শালিমার ওয়ার্কস, বটানিক্যাল গার্ডেনের কাছে নাজিরগঞ্জের পোর্ট ইঞ্জিনিয়ারিং ওয়ার্কস ইত্যাদি।
২০০৪ সালের তথ্য অনুযায়ী, হাওড়া জেলার একক ক্ষুদ্র শিল্পের সংখ্যা ৩২,২৮৫ এবং এই সব শিল্পে নিযুক্ত শ্রমিকদের সংখ্যা ১,৮৪,৬৬৮। জেলার উল্লেখযোগ্য ক্ষুদ্রশিল্পগুলি হল কৃষিজাত পণ্যভিত্তিক শিল্প, ধাতব, অধাতব, ইলেকট্রিক্যাল, রাসায়নিক, রবার, প্ল্যাস্টিক, শাটলকক, পোলো খেলার বল, হোসিয়ারি ও মুদ্রণ শিল্প। এগুলির মধ্যে মেশিন ও যন্ত্রাংশ শিল্প প্রথম, ধাতব শিল্প দ্বিতীয় ও ইলেকট্রনিক শিল্প তৃতীয় স্থানের অধিকারী। খাদ্যপ্রস্তুতকারী শিল্পগুলির মধ্যে উল্লেখযোগ্য ধানকল, গম ও ময়দাকল, তেলকল, বেকারি শিল্প ইত্যাদি। ছোটো ছোটো ইঞ্জিনিয়ারিং কারখানাগুলি গ্র্যান্ড ট্র্যাঙ্ক রোডের দুধারে অবস্থিত, মেশিন যন্ত্রপাতি কারখানাগুলি অবস্থিত মূলত বেলিলিয়াস রোডের উপর। পাঁচলা থানা এলাকায় অভিনয় সামগ্রী পুরচুলা প্রস্তুত হয়। দেউলপুরে পোলো খেলার বল তৈরির কারখানা রয়েছে। উলুবেড়িয়ার বাণীবনে ফুটবল ও শাটলকক এবং পাঁচলা, জগৎবল্লভপুর ও ডোমজুর থানায় ঘরে ঘরে তালাচাবি তৈরি হয়। জগৎবল্লভপুরের বড়াগাছিয়াতে রাজ্য সরকারের কেন্দ্রীয় তালা কারখানা অবস্থিত।
হস্তচালিত তাঁতশিল্প হাওড়া জেলার অন্যতম প্রধান অর্থনৈতিক ভিত্তি। এই জেলার মশারি, শাড়ি, তোয়ালে, চাদর ইত্যাদি বিখ্যাত। ডোমজুর, শ্যামপুর ও বালি-জগাছা অঞ্চল হস্তচালিত তাঁতের প্রধান কেন্দ্র। এই জেলায় মোট ৮১৬৪টি হস্তচালিত তাঁত রয়েছে এবং এই তাঁতশিল্পের সঙ্গে প্রায় ১৮,০০০ শ্রমিক জড়িত। এছাড়া ধান প্রক্রিয়াকরণ, রুপোর গহনা নির্মাণ, মৃৎশিল্প ও দর্জিশিল্প ইত্যাদি খাদি ও গ্রামীণ শিল্পও এই জেলার অর্থনৈতিক উন্নয়নের সহায়ক। তবে হস্তশিল্পে হাওড়া জেলা বিশেষ উন্নত নয়। কেবল কিছু কিছু অঞ্চলে পোষাক, গহনা, এমব্রয়ডারি, জরির কাজ, বাটিক প্রিন্ট, সফট টয়, বল ও কাঠের দ্রব্যাদি নির্মিত হয়ে থাকে। হাওড়া জেলায় কোনো গুরুত্বপূর্ণ খনিজ পদার্থও পাওয়া যায় না। নদীর পলি থেকে ইঁট, টালি ও মাটির দ্রব্য তৈরি করা হয়।
শিক্ষা ও স্বাস্থ্যব্যবস্থা
২০০৩-০৪ সালের তথ্য অনুযায়ী, হাওড়া জেলায় মোট ২৬৬৮টি বিদ্যালয় রয়েছে; এর মধ্যে ২১১৬টি প্রাথমিক বিদ্যালয়, ৮৩টি জুনিয়র বিদ্যালয়, ২৯৫টি মাধ্যমিক বিদ্যালয় ও ১৭৪টি উচ্চমাধ্যমিক বিদ্যালয়। এই বিদ্যালয়গুলি প্রধানত, পশ্চিমবঙ্গ প্রাথমিক শিক্ষা সংসদ, পশ্চিমবঙ্গ মধ্যশিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদ অনুমোদিত। জেলার একমাত্র সরকারি বিদ্যালয় হাওড়া জেলা স্কুল। জেলায় ১৬টি সাধারণ স্নাতক কলেজ, ২টি ইঞ্জিনিয়ারিং কলেজ, ১টি মেডিক্যাল কলেজ ও ৫টি পলিটেকনিক কলেজ রয়েছে। জেলার সাধারণ কলেজগুলি প্রধানত কলকাতা বিশ্ববিদ্যালয়ের অন্তর্গত। জেলায় মোট দুটি বিশ্ববিদ্যালয় রয়েছে: হাওড়ার শিবপুরে বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি ও বেলুড়ে রামকৃষ্ণ মিশন বিবেকানন্দ বিশ্ববিদ্যালয়।
অন্যদিকে, হাওড়া জেলায় মোট ৩৩টি সরকারি হাসপাতাল, ৫২টি স্বাস্থ্যকেন্দ্র, ৮৯টি ক্লিনিক ও ৪৪টি ডিসপেনসরি অবস্থিত। এর মধ্যে হাওড়া সদর মহকুমায় ২৭টি হাসপাতাল ও উলুবেড়িয়া মহকুমায় ৬টি হাসপাতাল বর্তমান। বালি-জগাছা ব্লকে কোনো হাসপাতাল নেই।
পরিবহণ
ভারতের অন্যতম প্রধান রেল স্টেশন তথা পূর্ব ও দক্ষিণ পূর্ব রেলের প্রান্তিক স্টেশন হাওড়া এই জেলায় অবস্থিত। ১৮৫৪ সালে নির্মিত এই স্টেশন শুধু পশ্চিমবঙ্গের সঙ্গেই নয়, সমগ্র ভারতের সঙ্গে কলকাতা শহরের যোগাযোগ রক্ষা করছে। সম্প্রতি কলকাতার সঙ্গে এই স্টেশনকে মেট্রো রেলপথে সংযুক্ত করার পরিকল্পনা গৃহীত হয়েছে। হাওড়ার অন্যতম গুরুত্বপূর্ণ একটি স্টেশন হল শালিমার। এই স্টেশন থেকে মূলত পণ্যচলাচল হলেও কিছু যাত্রীবাহী ট্রেন এখান থেকে ছাড়ে। thumb|right|বিবেকানন্দ সেতু হাওড়া জেলার মহকুমা, ব্লক, গ্রাম ও শহরগুলি সড়কপথে পরস্পরের সঙ্গে সুসংবদ্ধ। এই সড়কগুলির মধ্যে রয়েছে জাতীয় সড়ক (৬২.৫০ কিলোমিটার), রাজ্য সড়ক (১৩ কিলোমিটার), জেলা সড়ক (২৭৯ কিলোমিটার), গ্রামীণ সড়ক (১৮৩ কিলোমিটার)। হাওড়ার শিবপুর অঞ্চল থেকে বর্তমান গ্র্যান্ড ট্রাঙ্ক রোডের সূচনা। দুর্গাপুর এক্সপ্রেসওয়ে হাওড়ার বালির সঙ্গে হুগলি জেলার ডানকুনি ও বর্ধমান জেলার দুর্গাপুরকে সংযুক্ত করেছে। এছাড়া ২ নং জাতীয় সড়ক (দিল্লি রোড), ৫ নং জাতীয় সড়ক (মুম্বই রোড) ও ৬ নং জাতীয় সড়ক (চেন্নাই রোড) এই জেলার মধ্য দিয়ে প্রসারিত। রবীন্দ্র সেতু বিট্রিশ শাসনের সময় নির্মিত, বিবেকানন্দ সেতু, বিদ্যাসাগর সেতু এবং নবনির্মিত নিবেদিতা সেতু হাওড়া জেলার সঙ্গে রাজধানী কলকাতা মহানগরীর সংযোগরক্ষা করছে। বিবেকানন্দ সেতু আবার একমাত্র সেতু যেটি কলকাতা ও হাওড়ার মধ্যে রেল যোগাযোগ রক্ষা করছে।